b'\n_START_ARTICLE_\nHyphoraia aulica\n_START_SECTION_\nUtseende\n_START_PARAGRAPH_\nHyphoraia aulica  har en tykk, h\xc3\xa5ret kropp og et fargerikt og tydelig vingem\xc3\xb8nster. Framvingene er brunlige og p\xc3\xa5 hver vinge er det noen lyse gulhvite flekker.  Bakvingene er oransje med m\xc3\xb8rkt brunlige flekker. Vingespennet er mellom 32\xc2\xa0og \xc2\xa044\xc2\xa0millimeter. Vingene holdes taklagt bakover kroppen i hvile._NEWLINE_Bakkroppen er normalt smal bakover og oransje med en svart flekk som danner et b\xc3\xa5nd p\xc3\xa5 hvert ledd._NEWLINE_Enkelte arter bj\xc3\xb8rnespinnere i delgruppen Arctiinae kan kanskje forveksles med andre sommerfugler, kanskje s\xc3\xa6rlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggings\xc3\xa5pningen, helt bakerst p\xc3\xa5 bakkroppen. Samt at mange av artene har en bakkropp i r\xc3\xb8dt eller oransje med m\xc3\xb8rke flekker.  Mens h\xc3\xb8reorgan (Tympanalorgan) p\xc3\xa5 siden av brystet (metathorax) er felles for gruppen Noctuoidea._NEWLINE_Larvene er sterk beh\xc3\xa5ret med r\xc3\xb8d-brune h\xc3\xa5r p\xc3\xa5 sidene. P\xc3\xa5 ryggsiden  er det  lengre m\xc3\xb8rke, nesten svarte h\xc3\xa5r. De er korte foran, men blir lange lengst bak.  H\xc3\xa5rene er arrangert i dusker p\xc3\xa5 hvert ledd. Disse danner rekker av h\xc3\xa5rdusker bakover kroppen. H\xc3\xa5rduskene lengst ned p\xc3\xa5 siden har lysere, litt rustr\xc3\xb8d farge og de danner derfor en langsg\xc3\xa5ende linje p\xc3\xa5 larvens kropp.  Utvokst blir den ca. 3-4\xc2\xa0centimeter lang.\n_START_SECTION_\nLevevis\n_START_PARAGRAPH_\nHyphoraia aulica finnes p\xc3\xa5 soleksponerte, t\xc3\xb8rre steder, gjerne der det er noe sandholdig jord.  Gjerne ved kysten. Den foretrekker steder med kortvokst gress, og kalkrike enger._NEWLINE_Flygetiden er i mai og juli.  Hannen er dagaktiv og flyr helst om formiddagen.  Hunnen flyr sjelden og  sitter helst i gresset._NEWLINE_Hunnen legger mellom 150 og 200 egg rett p\xc3\xa5 n\xc3\xa6ringsplanten, eggene legges i sm\xc3\xa5 grupper p\xc3\xa5 opptil 100 egg._NEWLINE_Larvene lever p\xc3\xa5 ulike arter gress og urter.  Lavene vokser seint og overvintrer i sitt nest siste stadium.  Om v\xc3\xa5ren fortsetter den \xc3\xa5 spise og vokse._NEWLINE_Hyphoraia aulica tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er ofte radikalt forskjellige fra de  voksne, b\xc3\xa5de i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der bj\xc3\xb8rnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og best\xc3\xa5r ogs\xc3\xa5 ofte av noe av larvens h\xc3\xa5rbekledning.  Puppen klekkes etter ti til fjorten dager.\n_START_SECTION_\nUtbredelse\n_START_PARAGRAPH_\nHyphoraia aulica er utbredt i Mellom-Europa fra Frankrike \xc3\xb8stover.  Den ikke i hele omr\xc3\xa5det, men i sm\xc3\xa5 adskilte populasjoner. Den mangler i Spania og i middelhavsomr\xc3\xa5det.  Den finnes videre nord til Baltikum og \xc3\xb8stover mot Russland til Kina. Ikke i Norge.  Men er funnet langs kysten av det s\xc3\xb8rlige Sverige, Danmark og Finland.\n_START_SECTION_\nNavnet\n_START_PARAGRAPH_\nDet latinske navnet Hyphoraia betyr mistenkeligeller den mistenksomme.  Navnet aulica betyr aula, kongshall.  P\xc3\xa5 svensk heter den Gulfl\xc3\xa4ckig igelkottspinnare.'